
JERONIMSKO SVIJETLO 


Izlazi svakog drugog mjeseca. Predplata 24 Kune na godinu. 
Pojedini broj stoji kod jeronimskog povjerenika 4 Kune. 


Broj 41. U Zagrebu 1. prosinca 1942. 


Štujmo hrvatske blaženike! 


U našem hrvatskom vjerskom životu imađu posebno 
značenje oni sinovi hrvatskog naroda, koje je Crkva pro- 
glasila blaženima. Njima treba da se što više molimo, što 
više da ih štujemo, da im podižemo u crkvama oltare, po- 
stavljamo slike i kipove, te da njima u čast gradimo i crkve 
i kapelice. Njihovu će onda pomoć hrvatski narod obilno 
osjetiti, njihova će zaštita s neba čuvati našu dragu domo- 
vinu od velikih nevolja i strađanja. 

Najviše se dosad svuda štuje bl. Nikola Tavilić, komu 
u čast ima podignutih već 5 crkava i mnogo oltara, a nema 
gotovo više crkve, u kojoj ne bi bila njegova slika ili Kip. 
Sad se i sav hrvatski narod okuplja u Ligu bl. Nikole Tavi- 
lića, to jest stavlja se pod njegovu zaštitu u želji, da on bu- 
de što prije proglašen i Svecem. : 

No treba da štujemo i druge hrvatske blaženike. Oso- 
bito bl. Augustina Kažotića, koji je bio biskup u središtu 


Hrvatske, u našem glavnom gradu Zagrebu. Da i njega svi . 


Hrvati što bolje upoznadđu i što više štuju, izdajemo ovaj 
njegov mali životopis. 


m... aaa 
»JERONIMSKO SVIJETLO« izdaje Hrvatsko Književno 
Društvo sv. Jeronima u Zagrebu, Trg Kralja Tomislava broj 21. Od- 
govorni urednik: Kuzma Moskatelo, Zagreb, Trg Kralja Tomislava 
20. Tisak Narodne Tiskare u Zagrebu, Kaptol broj 27. Za tiskaru 
odgovara: Rudolf Vedo, Zagreb, Kaptol br. 27. Tiskanje i raspača- 
vanje dopušteno odlukom Državnog izvještajnog i promičbenog ureda 
ž od 9. srpnja br. 441-41. 


JOSIP BUTURAC 


BL. AUGUSTIN KAŽOTIĆ 


MALI ŽIVOTOPIS SVETOG ZAGREBAČKOG BISKUPA 


po A -"“"-: 


Najstariji hrvatski blaženik 

Svi se narodi ovoga svijeta ponose svojim slavnim 
kraljevima i vojskovođama, velikim književnicima i gra- 
diteljima. Njima u čast dižu se mramorni spomenici i 
pišu knjige. O njihovim djelima pripovijeda se djeci. 
Njihove vrline stavljaju se svakome za uzor. 

Crkva Isusova i kršćanski narodi imaju također svoje 
junake, s kojima se punim pravom diče, Ti su junaci 
svladali u životnoj borbi sami sebe i svoje strasti te iz- 
vršavali različna kreposna djela. Njihovo junaštvo veće 
je od svakoga drugoga junaštva. 

Ti junaci kreposti jesu naši dragi sveci i blaženici. . 
Svojim kreposnim životom pokazali su nama, kako 
treba živjeti, da ugodimo Bogu i spasimo svoju dušu. 
Sada se nalaze u nebu i mogu nam pomoći kod Boga 
svojim zagovorom. Zato se njima u čast građe crkve i 
dižu oltari. Njihova uspomena slavi se svake godine u 
jedan posebno određeni dan. Tada se njima u spomen 
služi sv. misa i mole crkvene molitve. 

Maleni hrvatski narod još nema od svoje krvi junaka 
kreposti, koga bi Crkva štovala kao sveca. Tek se u 
najnovije vrijeme za jednoga radi, da bude proglašen 
Svecem, a to je bl. Nikola Tavilić, jeruzalemski mučenik. 
Noe imame nekoliko blaženika Hrvat&, kojima se pone- 

simo, i koje smijemo slaviti.u crkvi i na oltaru. Između 
sviju naših blaženika najstariji je blaženi Augustin Ka- 
žotić. To je jedan od najznamenitijih ljudi, što ih je ro- 
dila hrvatska zemlja. Pripadao je dominikanskom redu. 
Bio je biskup devetnaest godina u Zagrebu, a jednu godi- 
nu u talijanskom gradu Luceri (čitaj: Lučeri). Odlikovao 
se krjeposnim životom, revnošću za slavu Božju i spas 
duša. Bio je vrstan propovjednik. Od sviju hrvatskih 
blaženika najdulje je vremena proživio u domovini. On 
je ponos i dika sviju Hrvata, pa je pravo, da naš narod 
čuje i nauči, tko je i što je bio bl. Augustin Kažotić. To 
će mu ukratko reći ova knjižica. 


Porijeklo 


Na malenom dalmatinskom otočiću ponosno stoji sta- 
rinski slavni i lijepi grad Trogir. Nalazi se tik morske 
obale. S njom ga veže drveni most. Taj su grad osnovali 
Grci s otoka Visa oko god. 350. prije Isusa. Tvrdi 
gradski zidovi sačuvali su grad u nemirno doba seobe 
različnih naroda, koji su ovuda prolazili od sjevera na 
jug i zapad. Tu je g. 1242. i hrvatsko-ugarski kralj Bela 
III. našao zaklon pred divljim Tatarima. Trogirska je 
Stolna crkva i danas na glasu zbog svoje ljepote. Oso- 
bito je lijep ulaz u crkvu s kamenim lavovima. 

Od pradavnih vremena imao je maleni Trogir bisku- 
piju (ukinuta je g. 1828.) i više samostana. 

Kad je u Trogiru bio biskup Kolumban (1255. do 
1277.), rodio se najznamenitiji Trogiranin — Augustin 
Kažotić. Bilo je to oko g. 1260. 

Da je Trogir rodno mjesto.bl. Augustina, svjedoče 
veoma stari spomenici i spisi. U dominikanskom samo- 

štanu u Trevisu kod Vene- 
cije nalazi se veoma stara 
slika bl. Augustina, načinje- 
na oko g. 1350., odprilike 
25 godina nakon njegove 
smrti, a pod slikom nadpis: 
Eeatus Fr. Augustinus de 
Tragurio (Blaženi brat Au- 
gustin iz Trogira)!. Augu- 
stinovi suvremenici Ivan, za- 
grebački kanonik i arhiđa- 
kon gorički, pa Splićanin 
Miha Madijev* također pišu, 
da se on rodio u Trogiru. 
Bernardo Gvidon sastavio je 
glasovitu knjigu »Karkason- 
ski kodeks«, u .kojoj je do- 
minikanac Sočgis zabilježio 
ovo: Oriundus de Traguria 
civitate qua est in Dalma- 
tia, in lingua Slavonica, in- 
travit in ordinem 1277. vel 
1278. (Rodio se u gradu 
Trogiru, koji je u Dalmaci- 
ji, u kojem se govori sla- 
venski, t. j. hrvatski, stupio 
je u red g. 1277. ili 1278.)? 

Godina Augustinova rođe- 
nja nije nam nigdje zabilje- 
žena. Samo znamo, da je on 
kao mladić g. 1277. ili 1278. 


BL. AUGUSTIN KAŽOTIC 
Najstarija njegova slika iz 8. 
1350., sačuvana u dominikan- 
skom samostanu u Trevisu kod 

Venecije. 


stupio u samostan. Naše je tek domišljavanje: ako j 
Augustin g. 1277. bio mladić, onda A. M tjelo ola 
g. 1260. Ovo mišljenje pisci općenito prihvaćaju. 
Augustin. je potekao od ugledne trogirske plemićke 
obitelji Kažota (Kasotti, Gasothi) ili Kažotića. Otac mu 
Se zvao Nikola, a majka Radoslava, Poznata su nam i 
imena neke Augustinove braće i sestara. Tako: Ivan, 
Donat, Kažota, Buna, Bitkula i Tragurina, Djed Augu- 
stinov bio je Kažota, a živio je između g. 1227. i 1242. 
Augustinov stric Ivan imao je također sina po imenu 
Kažota, koji je bio kanonik (1267. do 1286). Brat Au- 
gustinov Donat odhranio je sina Nikolu, koji je između 


g. 1362. do 1373. bio biskup u Trogiru. Taj je biskup oko 


8. 1373. postavio u spomen strica bl. Augustina i tetke 
Bitkule zanimljivu sliku i nadpis nad glavnim vratima 
crkve sv. Dominika u Trogiru. Slika predočava Bl. Dj. 
Mariju s djetetom Isusom. Njoj s lijeve strane nalazi 
se slika Marije Magdalene, a s desne strane slika bis- 
kupa u biskupskim haljinama, kojemu do nogu kleči 
žena. Uz čelo te žene stoji nadpis: Domina Bitcula, so- 
ror huius sancti Augustini. (Gospođa Bitkula, sestra 
ovoga. sveca Augustina). Dakle, žena, koja kleči, jest 
Bitkula rođ. Kažotić, a brat njezin biskup jest bl. Au- 
gustin. Tako je eto trogirski biskup Nikola počastio 
uspomenu strica i tetke. 


Mladost 

Augustin je bio krepostan mladić. Svoj je život odlu- 
čio sasvim posvetiti samo Bogu i njegovoj slavi. Odluka 
je njegova bila čvrsta. Ništa je na svijetu nije moglo 
pokolebati. Bratić njegov Kažota, od njega mnogo sta- 

riji, bio je kanonik u Trogiru pa je zacijelo imao utje- 
caja na dječaka. 

U to doba postojalo je u Dalmaciji i Hrvatskoj već 
nekoliko dominikanskih samostana. Taj propovjednički 
red djelovao je svuda s velikom revnošću. Tako u Du- 
brovniku od. g. 1225., u Ninu i Zadru od g. 1228., u Du- 
bici od g. 1235., u Virovitici od g. 1242., u Splitu od 
god. 1245., u Bihaću od god. 1266. Redovnici domini- 
Ekanci neumorno su propovijedali u crkvi, obilazili sela 
i gradove te oslabljenu vjeru utvrđivali u kršćanskim 
srcima. Osobito su se istakli propovijedajući okorjelim i 
tvrdoglavim grješnicima  krivovjercima, kojih je tada 
bilo i kod nas dosta. Zvali su se patareni ili bogumili. 
Bili su napola kršćani, napola pogani. Nisu vjerovali ni 
u presveto Trojstvo ni u Isusa Spasitelja ni u Presveti 
Oltarski Sakramenat. Vrlo mnogo takvih krivovjeraca 
nalazilo se u Bosni. Njima su redovnici dominikanci pro- 
povijeđali pa su neke i obratili, a drugi su ostali i dalje 
krivovjerci. 

Oko god. 1263. nastanili su se dominikanci i u Tro- 
giru. Tamošnji građanin Nikola Albertinov darovao je 
splitskim dominikancima kapelu sv. Franje u Trogiru, a 
papa Urban IV. dopustio je, da kraj kapele sagrade sebi 
samostan. Neki su se Trogirani tome protivili, ali se 
papa Klement IV. zauzeo za dominikance i g. 1265. pisao , 
trogirskom biskupu Kolumbanu, neka osigura novim re- 
dovnicima mirno posjedovanje darovane kapele.“ 

Mladi je Augustin Kažotić slušao u svome rodnom 
građu, kako oci dominikanci revno propovijedaju riječ 
Božju. Vidio je njihov krepostan život i rad u samo- 
stanu. To je dobro djelovalo na njegovo plemenito i krš- 


5 


! 


ćanski uzgojeno srce. Zacijelo je najprije zrelo promislio, 
a onda je stvorio odluku, da i on pođe u samostan te da 
se kao redovnik dominikanac posve posveti službi Božjoj. 
Bilo je to g. 1277. ili 1278., kad mu je otprilike bilo 17 
godina života. 

U samostanu se mladi redovnik Augustin Bikovao 
krjepošću i marljivim stjecanjem znanja. Vršio je točno 
redovničke dužnosti. Svakoga je susretao bratski te je 
Svima omilio. Kako je bio i marljiv i darovit, stekao je 
mnogo znanja. To su opazili njegovi paglavari te odlu- 
čiše, da ga — nakon osam godina samostanskog života — 
pošalju na.najglasovitiju bogoslovsku školu, u Pariz. 
Doduše veoma učeni i slavni profesor pariškog sveučili- 
šta dominikanac Toma Akvinski umro je već g. 12174. 
Nije dakle mogao biti i Augustinov učitelj, kako su to 
neki mislili.“ No i poslije Tomine smrti imao je Pariz 
učenih profesora, te su đaci iz cijele Evrope hrlili onamo 
na nauke. 3 

Po odredbi svojih redovničkih poglavara zaputi se i 
Augustin g. 1286. u Pariz. Tu se nastanio u dominikan- 
skom samostanu. Bilo mu je 26 godina, ali je ipak rado 
polazio školu i marljivo učio. Svom dušom i srcem težio 
je za što većim znanjem. Svoje prvašnje zvanje je ovdje 
u velikoj mjeri proširio i usavršio. Prednjačio je drugi- 
ma u nauci, ali još više u krjeposti. 

Koliko je Augustin ostao u Parizu, toga ne znamo. Ni 
to nam nije poznato, gdje se nakon povratka iz Pariza 
najviše zadržavao. Neki pisci spominju, da je kao pro- 
povjednik putovao kroz Italiju, Bosnu, Dalmaciju, Tra- 
ciju i Grčku. Bilo kako bilo, sigurno je, da se Augustin 
podpuno dao na apostolski rad za slavu Božju i za spas 

neumrlih duša. Njegovu svestranom i dubokom znanju 
svatko se divio. Plemenito njegovo srce i sveta duša pri- 
vlačila ie svakoga. Zato je glas o njegovoj dobroti i 
krjepostima išao od usta do usta. Njegovo ime b'lo iv 
poznato u cijeloj Hrvatskoj, zatim u Madžarskoj, Rimu 
i dalje po svijetu. 
go 

Zagrebački biskup 


Iza godine 1301. proživljavala je cijela Hrvatska burne 
dane. Kao kralj vladao je tada u Hrvatskoj 14-godišnji 
Karlo 1. Anžuvinac. Doveli su ga ovamo iz Italije, iz Na- 
pulja, hrvatski knezovi Šubići. No Madžari nisu htjeli 
toga dječaka priznati za kralja nego su sebi izabrali dru- 
goga, i to češkoga kraljevića Vladislava, koji je kao 
kralj nosio ime Ladislav V. Svaki je kralj imao svoju 
stranku, a svaka stranka vodila je ogorčenu borbu za 
svoga kralja. Tako je planuo građanski rat, u kojemu su 
plemići pustošili i pliačkali jedni drugima imanja. 

Dotadanji zagrebački biskup Mihovil ostavio je usred 
tog burnog doba g. 1303. svoju biskupsku stolicu u Za- 
grebu, jer je postao nadbiskupom u Ostrogonu u Madžar- 
skoj. Tako je Zagreb ostao bez biskupa. 

U ta burna vremena vladao je na papinom prijestolju“ 
miroljubivi Benedikt XI., dominikanac. Želio je, da u 
Hrvatskoj i Madžarskoj dođe do sloge i mira. 

Glede novoga zagrebačkoga biskupa nije Papa trebao 
mnogo razmišljati. Dobro je poznavao svoga redovničkog 
subrata Augustina Kažotića. Znao je, da je to učen i 
krjepostan redovnik. Zato je upravo njega odabrao i ime- 
novao novim zagrebačkim biskupom. Bilo je to već u 
mjesecu prosincu g. 1303. 


U apostolskom pismu, kojim je Papa imenovao Augu- 
stina biskupom, nalaze se i ove lijepe riječi: »Dragome 
sinu, bratu Augustinu, izabranome biskupu zagrebačko- 
me — pozdrav!... Pomno razmišljajući o tome, kako 
bismo zagrebačkoj biskupiji dali pastira, upravili smo 
oči svoga uma na tebe, za koga znamo po redovničkim 
obiteljskim vezama, da imaš puno znanja, da si se veoma 
odlikovao kreposnim životom, da si vješt u duhovnim 
i vremenitim zemaljskim stvarima. Pošto smo o svemu 
tome, koliko treba, razmislili, postavljamo te biskupom 
zagrebačke biskupije. ....Jaram dakle Gospodinov uzmi 
Spremno i pobožno... .« 

Papa je bio našem bl. Augustinu Kažotiću vrlo sklon, 
kako se to vidi i po tom pismu i po raznim povlasticama, 
koje mu je udijelio.s 

Pismo o imenovanju Augustina Kažotića zagrebačkim 
biskupom uručeno je, po tadanjem običaju zagrebačkom 
kaptolu i gradu Zagrebu te svećenstvu, plemstvu i vjer- 
nicima zagrebačke biskupije. To je imenovanje veselo 
odjeknulo i u Zagrebu i u cijeloj biskupiji. Svuda se 
znalo, da je novi biskup uman i krepostan redovnik. Zato 
su velike nađe stavljane u njega. Svijet se Sigurno na- 
dao, da će Augustin svojim velikim ugledom pomiriti 
zavađeno stranke i dovesti do pameti obijesno plemstvo, 
koje se za građanskoga rata nije više bojalo ni kraljeva 
ni Požjega suda, j 


Biskipste brige 


Augustin Kažotić je u doba svoje biskupske službe 
učinio vrlo mnogo za svoju zagrebačku biskupiju. Sav 
žar njegova plemenita srca plamiio je za spasenje ne- 

Bl. AUGUSTIN KAŽOTIĆ, ZAGREBAČKI BISKUP 
Slika sačuvana u Gradskom Muzeju u Zagrebu. 


umrlih duša. Svoje redovničke vrline spojio je s biskup- 
skim dostojahstvom i ostao uvijek skroman redovnik — 
fratar Augustin. U svome redu Augustin se dobro izvjež- 
bao u propovijedanju pa je i kao biskup često 1 rado 
propovijedao. Obilazio je svoju prostranu biskupiju. Nije 
žalio truda ni napora. Narod se oko njega kupio u veli- 
koj množini, a on mu je govorio žarko i očinski, te su 
se zli kajali, a dobri utvrđivali u vjeri. 


Još nekoliko stotina godina poslije Augustinove smrti 
ostala je u narodu uspomena na njegova | putovanja i 
propovijedanja. U Vugrovcu i Cerniku stajale su staro- 
drevne lipe, koje je narod dugo zvao »sveto drvo« i što- 
vao na posebni način. Držalo se, da te lipe potječu ođ 
biskupe Augustina, pa tko se bude njihovim listovima 
liječio, ozdravit će po njegovu zagovoru." 


Posebna je bila Augustinova briga za: svećenički pod- 
mladak, Doduše već je nakon trećeg lateranskog općeg 
crkvenog sabora g. 1179. osnovana i uz zagrebačku stol- 
nu crkvu škola. U njoj je kanonik učitelj besplatno, po- 
učavao i uzgajao mladiće, koji su se spremali za sveće- 


ničku službu. Među njima je bilo bogatijih, ali i vrlo si-- 


romašnih, koji su se tek prosjačenjem uzdržavali. Bi- 
skup je Augustin želio, da bi tu školu pohađalo što više 
mladića, ali je vidio, da su za uzdržavanje škole potrebna 
i mnoga sredstva. On sam nije imao novaca pa je zato 
odredio, da bogatiji mladići moraju plaćati školarinu, a 
siromašni se imaju i dalje školovati besplatno. Tako su 
sinovi građana obrtnika davali u ime školarine o Božiću 
jednoga kokota i četiri hljeba, o Uskrsu jedan sir i če- 
tiri hljeba ili umjesto njih 20 jaja. Trgovački i plemićki 
sinovi plaćali su 12 dinara ili 6 dinara u novcu, a u ime 

drugih šest dinara nešto u naravi. Velikaški su sinovi 
morali u tri navrata plaćati po 20 dinara i dati još ka- 
kav dar. (Onda je dinar bio velik novac te je vrijedio 
kao danas dukat). Dalje je određeno, da učitelj mora 
sasvim jednako postupati kako s bogatima, koji plaćaju 
školarinu, tako i sa siromašnima, koji ništa ne plaćaju. 
Ne. bude li jednako postupao, gubi službu, a na njegovo 
mjesto doći će drugi učitelj. Malenim se đacima dopu- 
štalo, da u zimi sami donesu drva i nalože peć, a veći su 
đaci morali u sjemeništu podnositi studen i priučavati 
Se na tegobe i nevolje života.1 

Druga je velika Augustinova zasluga, što je uredio 
bogoslužje u zagrebačkoj stolnoj crkvi. Po. njegovoj je 
odredbi postao svaki kanonik obvezan moliti zajednički 
časoslov (brevijar) u katedrali te prisustvovati svaki 
dan sv. misi. Osim toga su morali kanonici svaki dan pje- 
vati sv. misu, i to ovim redom: prvi dan biskup, drugi 
dan najugledniji kanonik, zagrebački prepošt, treći dan 
kanonik lektor, četvrti dan kanonik kantor, peti dan 
čazmanski prepošt i t. d. Svakoga dana određena su po 
dva kanonika: jedan za đakona, . drugi za podđakona. 
Tko svoju dužnost zanemari, ima biti kažnjen uskratom 
prihoda.11 

Posebni zagrebački crkveni obred držao se u Zagrebu 
i zagrebačkoj biskupiji i prije Augustinova biskupova- 
nja. Sigurno je, da on nije osnivač toga obreda, kao što 
se nekada krivo mislilo. On je samo nešto malo preuredio 
taj obred. Učinio je to prema odredbama Sv. Stolice, a. 
možda i prema običajima svoga dominikanskoga reda.t* 

Savjetnik i sudac 


Koliko je Augustin bio poštovan i uvažen, vidi se po 
tome, što su ga plemići i redovnici drage volje uzimali 
za suca i posrednika u zamršenim parnicama. Znali Su, 
da je on pravedan i svet biskup, pa će učiniti zbilja ona- 
ko, kako je pošteno i pravo. i 
Tako se braća Babonići — ban Stjepan te knezovi Ivan 
i Radoslav — nisu mogli složiti kod diobe djedovske imo- 
vine. Ta slavna velikaška hrvatska porodica posjedovala 
je mnogo utvrda i vlastelinstava sve od Samobora i Ja- 
strebarskoga pa preko Kupe, Une i Vrbasa do rijeke 
Bosne. Tako veliku imovinu nije bilo lako podijeliti, da 
svakome dopadne podpuno jednak i pravedan dio. Zato 


su braća izabrala biskupa Augustina, da ih podijeli. S , 


njime su doduše bili u sporu poradi utvrde Maivedgrada, 
ali su popustili te se čak s njim i pokumili. Plkjdng 
bio je sigurno najzgodniji, da posreduje u imovinskim 
"God, 1818, 8. lipnja, sastalo se u Topuskom, u cister- 
citskom samostanu, veliko društvo gospode velikaša i 
plemića. Na čelu svima bio je zagrebački biskup Augu- 
stin. Tu se imao riješiti spor između braće Babonića i 
podijeliti djedovina, Svaki od braće izabrao jei a 
ovamo sedam svojih zastupnika. U svemu je došao 2 

plemić, Izabrani zastupnici iz kraja kod rijeke Sane te iz 
drugih krajeva đobro su poznavali braću Baboniće i 
njihovu imovinu. U kapeli sv. Nikole zaklela su se pred 
biskupom Augustinom najprije braća, a zatim pojedini 
zastupnici. Braća su obećala pod zakletvom, da će se 
držati svega onoga, što im dosude izabrani zastupnici — 
Suci, Plemići suci su izjavili, da nisu vezani ni posebnom 

ljubavi ni novcem ni strahom ni mržnjom, pa će zato su- 
diti pravedno po savjesti. Tako je posredovanjem bisku- 
pa Kažotića i uglednih hrvatskih plemića došlo do sloge . 
i nagodbe među velikašima Babonićima. Podijeljeni su 
djedovski posjed; u kraju između Usore i Sane te DO- 
stignuta nagodba i glede drugih stvari, o kojima se 
ondje raspravljalo.1: 


Slijedeće godine 12, Svibnja 1314., sastali su ge opet u 
Topuskom biskup Augustin i devet plemića, izabranih 
sudaca. Svrha je sastanka bila, da do kraja izvrše dije- 
ljenje posjeda među braću Baboniće. I opet su položili 
zakletvu na svetačke moći kako braća tako plemići suci. 
Nakon ozbiljna raspravljanja utvrđeno je, da neki Dpri- 
hodi braće Babonića nisu osnovani na pravdi i pravici. 
Tako triđesetina grada Samobora, daća Sv. Martina kri-_ 


žarskog, Sv. Jakoba kod Save, Sv. Jakoba kod Kupe u 


Podgracu, Brezovici itd. Svu tu daću proglasio je Augu- 
Stin nezakonitom i ništavom te se ubuduće nije smjela 
ubirati. Ostale daće: gradova i kmetova, bile su pravedne 
pa su dogovorno razdijeljene među braću. Tako daća iz 
Glaža, Vrbasa, Hrastovice, Jastrebarskog, Topuskog, 
Okića, Sane, Građuše, Zlata, Krstine, Perne, Hutine, 
Usore. Bilo je dosta prepirke među braćom zbog nekoga 
novca, koji je tobože imao biti zajednički, ali je utajen. 
No Augustin i Plemići suci istražili su cijelu stvar i iz- 
mirili braću, jer se dokazalo, da utaja novca ne postoji.ta 


- Augustinova se razboritost i pravednost pokazala i u 
Sporu između zagrebačkih cistercita samostana sv. 
Marije te sestara redovnica. Cisterciti su dobili davno od 
zagrebačke biskupije i kaptola neki posjed kraj Save za- 
jedno s crkvom sv. Jakoba. Kasnije oni taj posjed nisu 

uživali, već su ga predali na uživanje zagrebačkim redov- 
nicama. Nastalo je pitanje: Tko će za posjed plaćati po- 
rez? Biskup Augustin riješio je taj spor ovako: Cisterciti 
će ubuduće plaćati kaptolu samo tri marke u ime svoga 
prava vlasništva, a sve druge daće (desetina, marturina) 
plaćat će kaptolu redovnice, koje uživaju posjed, i to 
.tako, kako su dosada plaćali cisterciti." 

Na Petrovo 1313. rješavao je Augustin spor u Čazmi 
između svog podložnika Petra i biskupijskog službenika 
Drasila. Bili su posvađeni zbog vinograda. Drasilo, je 
tvrdio, da je sav vinograd njegov, a Petar, da polovica 
toga vinograda pripada njemu, a samo druga polovica 
Drasilu. Biskup. Augustin sve je točno ispitao te na te- 
melju običaja u domovini presudio, da Petar zakonito 
uživa svoju polovicu, pa da je može ne samo dalje uži- 

vati, nego i ostaviti potomcima,“ 


Biskup stječe i dijeli zemaljska dobra 


Augustin je bio svet biskup i vrstan pastir, ali ipak 
nije zanemario upravu biskupskih posjeda. Štaviše, on je 
gledao, kako bi umnožio biskupsku imovinu. Pri tome ga 
nije vodila pohlepna želja za stjecanjem zemaljskih do- 
bara, nego ljubav prema siromasima, kojima je htio 
ublažiti bijedu. 

Velik dio biskupskih posjeda nastao je u stara vreme- 
na tako, što su vladari darivali Crkvi pusta, neobrađena, 
zemljišta. Činili su to iz uvjerenja, da su dužni pomagati 
Crkvu i uzdržavati svećenike. I hrvatsko-ugarski kralj 
Karlo L Anžuvinac smatrao se obvezanim činiti uslugu 
Crkvi kao Božjoj ustanovi. To više, što mu je Papa svo- 
jim ugledom pomogao, te je došao do hrvatske i ugarske 

krune. Koliko je kod 
toga sudjelovao i Au- 
gustin, mi ne znamo. 
No sigurno je, da su 
odnosi između kralja 
i zagrebačkog biskupa 


“bili srdačni. To doka- 


zuje kraljeva darovni- 
ca, napravljena i pod- 
pisana 22. rujna 1308. 
Po toj darovnici za- 
grebački biskup i nje- 
govi nasljednici dobili 
su kao dar podložnike 
grada Zagreba iLasti- 
će i Stankoviće, pa što 
su ovi davali dosada 
kao daću gradu Za- 
grebu, odsada su ima- 
li davati biskupu. No 
našlo se ljudi, kojima 
je to bilo krivo, pa su 
bunili Lastiće i Stan- 
koviće, neka se otrg- 
nu od biskupove  vla- 
sti. i podvrgnu bano- 
voj. Augustin se potu- 
ži kralju, koji je po- 


novio i potvrdio svo- 


ju darovnicu u korist 
biskupa Augustina i 
njegovih nasljednika.!? 


BL. AUGUSTIN KAŽOTIC 


Stara slika u hrvatsko-ugarskom 


zavodu u Bolonji. 


15 


Primati darove pa tako umnažati imovinu — to si- 
gurno nije teška stvar. No biskup Augustin umnažao je 
imovinu zagrebačke biskupije ponajviše svojom štedlji- 
vošću te povoljnim, razboritim kupnjama. Godine 1304. 
kupio je za sebe i svoje biskupske nasljednike posjed 
. Garić za 100 zagrebačkih maraka.:# 

Dalje se zna, da je 16. kolovoza 1307. biskup Augustin 
kupio zemljište Podgorje, također za 100 zagrebačkih 
maraka. ; ; 

Dana 17. kolovoza 1313. kupio je Augustin za svoju 
biskupiju posjed Blagušu za 10 banskih maraka. 


Iste godine 31. listopada kupila je zagrebačka bisku- 
Pija posjed Trnavu. Kupoprodajni ugovor toga posjeda 
sklopljen je pred samim kraljem Karlom I. u Budimu. 
Za taj je posjed platio Augustin 50 maraka hudimske 
vrijednosti.?1 

Biskup Augustin nije posjede samo kupovao i gomilao, 
nego ih je i darivao, Činio je to razborito, kad je vidio, 
da će njegov dar poslužiti slavi Božjoj i ugledu Crkve. 

Tako se zna, da je Augustin 23. svibnja 1305. darovao 
Jakobu Đurinom neki posjed u Sv, Martinu kod Vaške 
blizu Drave. Taj je Jakob bio vjeran službenik zagre- 
bačke biskupije, pa je biskup htio, da ga nagradi za nje- 
govu vjernu službu. Dar je vrijedio ne samo za Jakoba, 
nego i za njegovo potomstvo. Nekada je taj posjed .uži- 
vao biskupski predijalac Nikola Grgurov, ali je umro bez 
nasljednika, pa je biskup mogao s tim posjedom slobo- 
dno raspolagati. Kakve je dužnosti imao prije Nikola, 
takve je sada Jakob preuzeo na sebe: jedino je morao 
pratiti biskupa, ako je putovao onim krajem, da dijeli 
sv. Potvrdu, ili po kakvom drugom poslu.?? 

Četiri godine kasnije, to jest 1309., darovao je Augu- 
stin svom službeniku Martinu neku zemlju u župi Du- 
bravi. Još se kao dječak istaknuo vjernošću u biskupskoj 
Službi, kasnije postao je podrumar u biskupskom dvoru 
pa konačno i predijalac na dosta velikom i lijepom po- 
sjedu u okolici Dubrave.?š 


s vnjnaarove > oni o 


STOLNA CRKVA U LUCERI, U KOJOJ SE ČUVA TIJELO 
BL. AUGUSTINA KAŽOTIĆA 


U ivanićkoj župi darovao je Augustin Kažotić neki 
biskupski predij braći Vidu i Blažu iz Turbine. Darovni- 
ca je napravljena 30. ožujka 1315. u Čazmi." 

Nedaleko odavle u čazmanskoj župi darovao je biskup 
Augustin neku zemlju Paridu i Stjepanu iz Marence. 
Učinio je to zbog vjernosti i usluga obojice braće, a na- 


ročito Stjepana, koji ga: je tri puta pratio na dalekom 
putu. Ta je darovnica potpisana u Avinjonu u Francu- 


Skoj 22. svibnja 1320., jer se biskup nalazio baš ondje 


zajedno sa Stjepanom, da pohodi Papu. 
.  Čazmanski dominikanski samostan dobio je nekada 
za biskupa Stjepana II. (1225 do 1245.) pravo ribarenja 
u rijeci Česmi. Ali u Augustinovo doba nije o tome bilo 
nikakve isprave. Zato je biskup Augustin uz privolu za- 
grebačkog i čazmanskog kaptola potpisao na. Cvjetnicu 
1309. darovnicu, kojom se čazmanskim dominikancima 
ponovno daje pravo ribarenja. 


Teškoće i progoni 

Već na koncu 13. stoljeća, t. j. prije bl. Augustina 

Kažotića bile gu u zagrebačkoj biskupiji teške prilike. 

Neki su velikaši otimali i pustošili crkvenu imovinu, te 

je i biskup Kažotić imao s tim neprilika. U tim danima 

nevolje Sv. Otac Papa bio je skoro jedini, ali zato snažni 
branitelj i tješitelj zagrebačkog biskupa. 


Kad je Papin poslanik kardinal Gentilis boravio u Za- 


grebu 1308. g. u mjesecu rujnu, potužili su mu se redov- 
nici zagrebačke i susjednih biskupija na piemićka nasi- 
lja. Gentilis je saslušao tužbe redovnika te je 9. rujna 
upravio iz Zagreba pismo na hrvatsko i ugarsko plem- 
stvo. U tome je pismu pozvao plemiće, neka se okane 
nepravda prema samostanima 27 

U isto vrijeme potužio ge kardinalu Gentilisu i biskup 
“Augustin Kažotić. Spomenuo mu je, kako knezovi Babo- 
nići već osam godina nepravedno drže u svojoj vlasti 
biskupsku utvrdu Medvedgrad. Nju je nekoć zajedno S 
kaptolom uz pristanak kralja Bele III. sagradio zagre- 
bački biskup Filip (1247 do 1262.), da bude zaštita bi- 

S iji protiv navale onakve bujice, kao što je bila ta- 
o. a Kasnije otme tvrđu neki velikaš te je o ne 
kog vremena prepusti kanoniku Marku, rodom A _ 
cije. A ovaj je proda Babonićima. Kardinal jeh io p : 
sredovati i saopćiti biskupovu žalbu braći arena 
Stjepanu i Ivanu. Na samoj obali Bave ae keg ka 
»Kraljevskog prelaza« načinjena je o tome gas ' ći : 
je potpisao Gentilis. Iz isprave se zna, da je Augustir 


Ž STAKLENOM LIJESU 
E L. AUGUSTINA KAŽOTICA U 
TKO OD OLTAROM U STOLNOJ CRKVI U LUČERI 


bio spreman vratiti Babonićima novac, koji su oni dali 
kanoniku Marku. No kardinalovo posredovanje bilo je 
uzalud. Knezovi nisu htjeli popustiti, nego su i dalje dr- 
žali u svojim rukama Medvedgrad, koji im je nio 
prikladno uporište njihove vlasti u ovim grana 
Godinu dana kasnije, u mjesecu lipnju 1809., sastao se 
prigodom Karlova krunisanja sabor u Budimu. Njemu je 
prisustvovao i zagrebački biskup Augustin. Pred Pee 
ljenim . crkvenim dostojanstvenicima potužio se na Ba 

boniće, koji su nezakonito držali Medvedgrad. Razlaga- 
“nje njegovo tako je djelovalo, te je svih dvanaest okup- 
ljenih biskupa potpisalo molbu na papu Klementa V., 
neka bi on pomogao Augustinu i prisilio Baboniće na 
popuštanje. No ni to nije koristilo. Barem ne tako brzo.? 

Istom g. 1313, došlo je do nekakve nagodbe. Augustin 
i braća Babonići sastali su se u Topuskom u cistercit- 
Skom samostanu te ondje nakon mnogog raspravljanja 
10. lipnja sklopili i podpisali ugovor. Ban je Stjepan Ba- 
bonić priznao, da je zagrebački biskup pravi vlasnik 
Medvedgrada, a on je zasada tek njegov kastelan. 

Zagrebački je kaptol pristao na tu nagodbu. To više, 
što je on u Medvedgradu imao jedan svoj toranj, i što 
mu je mnogo stalo bilo, da ge već jedamput dokrajči Spor 
glede te »zloglasne utvrde« (maledictum castrum Medđue). 
Istu je nagodbu Potvrdio i kralj Karlo, ali istom 21. ve- 
ljače 1318.20 ' 

Osim, te velike parnice, imao je Augustin i drugih ve- 
ćih i manjih sporova s plemićima zbog otimanja crkve- 
nih posjeda. Tako se zna, da je župan Ladiha prisvojio 
sebi neku biskupsku zemlju u Vrbasu (kod današnje 
Banje Luke), koji je kraj tada spadao pod zagrebačku 
biskupiju. Doduše Ladiha se izgovarao i tvrdio, da je tu 
zemlju dobio od biskupa Ivana (1288. do 1295.) za uči- 
njene usluge, i da su o tome sklopljeni neki ugovori. 
Biskup je Kažotić više puta strpljivo tražio, da mu se 
pokažu ti ugovori, ali je župan na sve pozive jednostavno 
šutio. Konačno biskup odredi, da se od Ladihe oduzme 
posjed. Kad je Ladiha umro, ostavio je biskup Augustin 
posjed još neko vrijeme njegovim nasljednicima, ali radi 
njihova prkosnog vladanja izdao je konačnu naredbu, da 
se crkveni posjed oduzme od Prkosnih plemića,si 

' je doba položaj Crkve u svijetu uopće bio težak. 
pjena ši u Italiji toliko pljačkali crkvenu imovinu, na- 
padali svećenike i vrijeđali samoga Sv. Oca Papu, te bad 
novoizabrani papa Klement V. (g. 1305.) nije ni me o 
poći iz svoje domovine Francuske u Rim, nego: je Cr vom 
vladao iz francuskoga grada Avinjona. To je . ES 
ohrabrilo nezasitne plemiće, koji su otada sve više p : 
jenili Papine i druge crkvene posjede. Bolje prilike _.. 
bile ni u Francuskoj. Tu je sam kralj na različne TA 
otimao crkvenu imovinu, da može voditi ratove. Z 
1311. do 1312. sastao se crkveni sabor u Vijeni, da puši 
vitezovima redovnicima templarima. Na taj sabor bio . 
posebno pozvan i Augustin. Ondje se mogao uvjeri i 
kako je kruta sila i sebičnost francuskoga kralja prisi 


lila samoga Papu i sabor, neka raspuste templare, da 


jihovi posjedi dođu kralju u ruke." ; ; 
EI teške prilike bile u Hrvatskoj i bagera a 
najteže upravo u zagrebačkoj biskupiji. ie Pije rut 
Augustina Kažotića, dobroga i svetoga pastira e : k ra 
su vojvode, knezovi, baruni, plemići i drugi plja .. 
mu imanja. No on ipak nije upotrijebio oružane io 
Svetačka poniznost mu je pomogla, da je koe o na 
strpljiv i miran, Jedina mu je nada i utjeha bio u a 
teškim danima Sveti Otac Papa Klement V. Njemu dado 
daleki Avinjon poslao svoju žalbu i ispripovijedao 

j lje i progonstva. : : 

o KE ća page o nevoljnoga Augustina, jan ka 
se u to doba jednaka nepočinstva događala na cr S 
posjedima u Italiji i Francuskoj. Zato je 21. dese 
1314. napisao pismo zadarskom nadbiskupu te bis up a: 
pečuškom i đurskom. U tom je pismu zapovjedio, ne 
zaštite i pomognu zagrebačkoga biskupa. 


: Sveti Otac Papa se nadao, da će buntovnici biti kažnje- 
nii nepravda popravljena. Ali se valjađa pod prema 
dobroga i krjeposnoga Augustina bojao, da ne bi straži 
on i suci prevršili mjeru pa kaznili i nevinoga ili manje 
krivce velikom kaznom. Zato je strogo odredio, da istra- 
Živači smiju kazniti Samo sigurne krivce.3 o 
S. dea ni blagost pape Klementa V. nije koristila. 
še. Ja su se i dalje ponavljala na posjedima zagrebačke 
b skupije. Zato je Augustin bio prisiljen ipak tražiti za- 
SEitu kod kralja Karla 1. Potrebnu je zaštitu uistinu i 

. dobio. Kralj je £. 1318. potpisao dvije isprave, u kojima 
potvrđuje prava i posjede zagrebačke biskupije. Protiv 
buntovnika i pljačkaša izdao je. stroge odredbe.“ ici 
' Hrvatski i ugarski biskupi bili su veoma zabeinoti 
radi pljačkanja crkvene imovine. Zato su se g 1318. da 
stali u Kaloči, da se dogovore, kako bi se brarali 1 moma 
pljačkaša. Na tome sastanku stvoren je savez biskur a 
obranu crkvenih prava i imovine.t ' .. 
Dar Lo ja hrvatskim plemićima bila je tada 

ika, te ge oni nisu više obazirali ni na kraljevu silu ni 

Boi Papin ugled ni zajednički i složan istup biskupa. Cr- 
ad je Pia i dalje pljačkana. I opet je priskočio 
. pomoć "upa God. 1819. upravio je papa Ivan XXII. 
dva pisma: jedno kralju Karlu I., a drugo biskupima 
čuškom, bosansko-đakovačkom i kninskom. U oba se ah 
ie pres Papa za zagrebačkog biskupa ša i 
Sie : Ž do hi mno protiv nasilnika i pljačkaša, 
dnlido | poši Sd svojoj viasti držali biskupske utvrde, 
dan a odn zanzimanje nije donijelo Augustinu ko- 
. A jesecu Svibnju 1320. pohodio je zagrebački bi- 
skup u Avinjonu Papu, ali se zacijelo nije mogao pohvaliti 

s prilikama u svojoj biskupiji. Plemići su i dalje na raZ- 
bojnički način otimali i pustošili crkvenu imovinu. Nije 
im bilo dosta, što su opljačkali vlastelinske dvorove i u 
njima staje, podrume i pivnice. Provaljivali su čak u 
crkve, pokrali zlatne i srebrne poklone pobožnih vjer- 
nika, pa ako bi im se tko usprotivio, nisu se žacali po- 
grabiti mač i u erkvi proliti krv branitelja Božjih oitara. 
O svemu tome obaviješten je papa Ivan XXII. Kako se u 
ovako oskvrnjenim crkvama nije smjela služiti sv. misa 
ni vršiti drugi obredi, dopustio je Papa S. 1321. Augu- 
stinu, neka odredi prikladna svećenika, koji će sveta cr- 
kvena mjesta očistiti od oskvrnuća prema propisanim 
obredima.7 : 

Godinu dana poslije toga g. 1322. Papa i opet piše 
pečujskom biskupu i još nekim crkvenim dostojanstveni- 
cima, neka se pobrinu, da se povrati Augustinu imovina, 
koja je nepravedno ugrabljena. Biskup je i opet postao 
lišen svoje imovine, kad je po Papinom naicgu putovao 
kao-njegov izaslanik nekuda izvan svoje biskupije. 


Siromašan pastir 


Augustin Kažotić biskupovao je doduše u bogatoj za- 
grebačkoj biskupiji, ali bogatstva nije imao. Razlog je 
tome, što su mu plemići i građani pljačkali imovinu. Od 
onoga, što mu je preostalo, razdavao je siromasima, te 
na koncu nije imao ništa, Bio je giromašan duhovni pastir 
velikoga stada prostrane zagrebačke biskupije, i to tako 
siromašan, da nije mogao platiti ni dara, koji se običavao 
davati Papinom Dvoru. 

U pismohrani (arkivu) Apostolske komore, koja se bri- 
nula za prihode i izdatke Papina Dvora, sačuvali su se 
“neki zanimljivi podaci o Augustinu. Iste godine 1303., kad 

je Augustin imenovan biskupom, oslobodio ga je papa Be- 
nedikt XI. od plaćanja desetine.#* No opći crkveni sabor 
u Vienni g. 1311. do 1312. je odredio, da i on mora u ime 
zagrebačke biskupije plaćati desetinu, i to svake šeste 
godine. Biskup nije udovoljio ovoj saborskoj odredbi 
zato, što su mu pljačkaši raznijeli imovinu, pa nije imao 
novaca,» 

Iz knjiga iste Apostolske komore znamo još za jednu 
novčanu nezgodu Augustinovu. Prigodom svoga imeno- 
vanja za biskupa trebao je po tadanjim običajima platiti 
dvije pristojbe. Jedna je išla u korist Papine komore i 
karđinalske komore, a druga u korist nižih službenika 
Rimske kurije. Koliku je pristojbu morao platiti Augustin, 
ne znamo sasvim sigurno. Njegov je nasljednik Jakob 
platio 200 forinti. Toliko je valjada morao platiti i Au- 
gustin. No on je, možda u svojoj velikodušnosti, 7. siječnja 
1304. obećao 400 forinti, Nažalost svoje velikodušno obe- 
ćanje nije mogao tako brzo ispuniti, nego je tek g. 1305. 
platio 200 forinti Apostolskoj komori.Ht 

Osim toga je zabilježeno u Spisima Apostolske komore, 
da Augustin nije platio prigodom svoga pohoda u Rim, 
da kao biskup podnese izvještaj o svojoj biskupiji, uobi- 
čajene pristojbe.u 

Sve to znači, da je Augustin bio siromašan pastir i nije 
imao novaca, Najprije ih nije imao, jer je prije imeno- 
vanja za biskupa bio obični redovnik, a kasnije ih nije 
imao, jer mu je imovina bila opljačkana. 

Biskup u Lućeri 

U ljetu g. 1322. ostala je bez biskupa biskupija u tali- 
janskom gradu Lućeri, koja se nalazi u istočnom kraju 
Srednje Italije. Papa Ivan XXII, imenuje novim lućer- 
skim biskupom Augustina Kažotića, a na njegovo mjesto 

u Zagreb postavi Jakoba Korvinca (de Corvo), domini- 
kanca. Prije polaska u Lućeru svratio se Augustin . 
S kojim se zacijelo mnogo razgovarao o svojoj dosadaš- 
joj i budućoj biskupiji. . ; 
de Eme: je milosu Augustin otišao iz Zagreba i 
pošao u Lućeru, nije nam poznato. Neki misle, da je kao 
lućerski biskup imao zadaću očistiti tamošnju biskupiju 
od saracenskog krivovjerja i običaja. Ima ih, koji tvrde, 
da je Augustin promijenio ime svom novom dosao 
gradu u »Grad Svete Marije«, ali je sasvim sigurno, k* 
on toga nije učinio. Kod nekih pisaca stoji, da je Kažo e 
biskupovao u Lućeri pet godina, ali ni to nije Paoa 
Njegov je život i rad trajao ondje skoro godinu dana. 
Kroz to kratko vrijeme svuda se pokazala njegova svetost 
i revnost za spas ljudskih duša. ads ga je poznavalo kao 
Božjega čovjeka i susretalo sa štovanjem. ' 
Dobri Annalin prepatio je mnogo zla u Hrvatskoj Zi 
radi ljudske zlobe i gramzivosti. Sile su ga već poče e 
ostavljati, te u Lućeri nije mogao ni razviti veće apo- 
stolske djelatnosti. Već u prvoj godini biskupovanja u 
novoj biskupiji zatekla ga je smrt. Bilo je to 3. kolovoza 
1323. godine. 


Štovanje bl. Augustina 


Glas o svetosti bl. Augustina raširio se brzo iza nje- 
gove smrti. To nam svjedoči pismo Karla, vojvode kala- 
brijskog, pisano 9. listopada 1325., dakle dvije godine 
nakon biskupove smrti. U tome pismu vojvoda Karlo moli 
papu Ivana XXII, da bi pokojnog lućerskog biskupa 
Augustina proglasio svetim. Poziva se nesamo na njegov 
sveti život, već i na mnoga čudesa, koja su se dogodila 
u kratkom reku ed dvije gedine iza njegove smrti. 

Drugi dokaz, kako je Augustin bio štovan u Italiji, jest 
nadpis ispod njegove slike u trevizijskom samostanu. 
Taj je nadpis nastao oko g. 1350., a glasi ovako: »Blaženi 
brat Augustin iz Trogira pokrajine Ugarske, reda Braće 
Propovjednika, biskup lučerski. Bio je uzor čistoće, škola 
kreposti, vatreni i veoma revan propovjednik; odlikovao 
se premnogim čudesima.« — »Beatus Fr. Augustinus de 
Tragurio, de provintia Hungariae, Ordinis Fratrum Prae- 
dicatorum, episcopus Lucerinus. Fuit specuhim mundi- 
tiae, scola virtutum, praedicator fervens et zelantissimus:; 
permultis claruit miraculis.t7 


Najvažniji dokaz, da je bl. Augustinu iskazivano štova- 
nje u Italiji, jest časoslov, sastavljen njemu u čast. Po- 
znata su nam u prvoj polovici 17. stoljeća tri primjerka 
Augustinova časoslova. Jedan se upotrebljavao u Lu“ 
čeri, drugi u Rimu, a treći u Napulju. Kad je taj časoslo 
nastao, ne znamo, ali je sigurno, da je nastao davno prije 
g. 1600. Pisac Ferrarius pišući o njemu g. 1637. kaže za 
njega, da je vrlo star. 


Isti pisac svjedoči, da na grob bl. Augustina dolazi na- 
rod u velikom broju. Na obljetnicu Kažotićeve smrti 3. 
kolovoza narod tu mnogo moli i čini različna djela po- 
božnosti. Njegove relikvije izložene su na javno štovanje. 


G. 1643. grad Lučera izabrala je Augustina za svog oso- ' 


bitog branitelja i zaštitnika. 


G. 1687. napisali su lučerski dominikanci zanimljivo 


pismo Rimljaninu Karlu a Manderscheit (Manderšajt). U 
tome se pismu kaže, da je papa Ivan XXII. uslišao molbu 
kalabrijskog vojvode Karla te proglasio Augustina svetim 
i propisao časoslov njemu u čast, ali se Papino pismo o 
tome nažalost kasnije izgubilo. Isti dominikanci tvrde, 

da se u Lučeri nalaze u crkvi natpisi »Sveti Augustin« i 
da narod Kažoiića općenito zove svetim.“ 

I u Hrvatskoj je bl. Augustin bio štovan. 

Augustinovi nasljednici na zagrebačkoj biskupskoj stez 
lici govoreći o njemu zovu ga: časni, sveti čovjek, po- 
božni biskup, veliki biskup, svete uspomene i t. d.*) 
Biskup Martin Brajković (1644. do 1647.) uveo je u 
zagrebačku biskupiju na dan 3. kolovoza časoslov u 
čast bl. Augustinu. Godine 1747. smještene su u zagre- 
bačkoj katedrali dvije slike i kip bl. Augustina. U crkvi 
župe biškupečke kod Varaždina podignut je g. 1750. kra- 
san, elegantan oltar bl. Augustina Kažotića.“ U Lupo- 
glavu je g. 1818. sagrađena crkva bl. Augustina, najviše 
nastojanjeni biskupa Maksimilijana Vrhovca. 

U selu Vugrovcu kod Zagreba te u slavonskom selu 
Cerniku nalazila se u 17. i 18. stoljeću lipa, koju je na- 
rod zvao »sveto drvo«, »lipa sv. Augustina«. Predaja 
je tada postojala, da je te lipe zasadio sam Augustin, 
neka bi bile narodu lijek u različnim bolestima. K cerni- 
čkoj lipi hrlilo je češće veliko mnoštvo naroda, kršćana 
i Turaka..Tu se služila sv. misa, narod je palio svijeće i 
molio, trgalo se lišće sa »svetog drveta«, da po zago- 
voru bl. Augustina bude lijek u različnim bolestima. Ne- 
daleko lipe u Cerniku nalazilo se »sveto vrelo«, kamo je 
narod dolazio svake »mlade nedjelje«, da se moli i umiva 
u nadi, da će ta voda po zagovoru bl. Augustina izliječiti 
različne bolesti,50 


*) U 14. i 15. st. nalazi se u misalu zagrebačke kate- 
drale spomenuta i svetkovina »svetog« Augustina, zagre- 
bačkog biskupa, te misni formular, koji se nije upotrebljavao 
već je pripravljen čekao Augustinovu kanonizaciju. (Croatia 
XIX, 43, 45, 60). 


- 

Oko g. 1700. nastala je želja i u dominikanskom redu 
i u biskupijama, gdje je Augustin bio štovan, da bi se 
njegovo štovanje uredilo svuda jednako. Vrhovni pogla- 
var dominikanskoga reda Antun Cloche upravio je po- 
sebnu molbu u Rim na sv. kongregaciju obreda. Molio 
je, neka se dopusti, da se svetkovina bl. Augustina slavi 
u gradu Lućeri s misom i čagoslovom i dalje onako, kako 
se dogada slavila. Dalje je molio neka se dozvoli, da se 
ta misa i časoslov mogu upotrebljavati i izvan Lućere. 
Jednaku molbu napisali su u Rim na Sv. Oca Papu: bi- 
Skup trogirski, nadbiskup splitski, biskup lućerski i nad- 
biskup beneventanski. Tokom godine 1700. istraživali su 
u Rimu, odkada postoji štovanje bl. Augustina: Nakon 
proučavanja sv. kongregacija obred& stvorila je zaklju- 
čak, da se dopušta štovanje bl. Augustina za biskupije 
zagrebačku, trogirsku i lućersku te za dominikanski red, 
Taj je zaključak potvrdio Sv. Otac Papa Klement XI. 4. 
travnja 1702. 


O grobu, moćima i čudesima 


Biskup Augustin Kažotić sahranjen je u samostanskoj 
crkvi sv. Dominika, koja se nalazila uz nekadašnji domi- 
nikanski samostan u Lućeri. Godine 1601. preneseno je 
blaženikovo tijelo u novi dragocjeni mramorni grob. 
Pisci spominju da se kod toga dogodilo više čudesa. 
Novi Augustinov grob nalazio se u pokrajnoj kapeli 
crkve sv. Dominika, i to u donjem dijelu oltara (ispod 
oltara), U toj je kapeli tokom 17. stoljeća visjelo veliko 
mnoštvo zavjetnih tablića i darova. To dokazuje, da je 
Augustin bio nesamo štovan, nego i da su se mnogi oko- 
ristili njegovim zagovorom kod Boga. Na blagdan bl. 
Augustina 3. kolovoza običavala se narodu pokazivati 


28 


njegova lubanja, čuvana u posebnoj srebrnoj kutiji. Kod 
biskupske mise na taj dan sabralo bi se mnogo naroda. 
Osim tijela i glave spominju ge u 17. stoljeću i druge 
moći, Tako stvari, koje je Augustin upotrebljavao kod 
sv. mise: stola, manipul, uže, alba. Zatim vunena košulja, . 


HRVATSKI METROPOLITA DR ALOJZIJE STEPINAC 
izlazi iz biskupskog dvora u Lučeri za vrijeme hodočašća na grob 
bl Augustina Kažotića u studenom 1939. 


koju je navlačio na svoje tijelo, te šešir, koji se vrlo 
pomno čuvao i donosio bolesnicima s veoma velikim po- 
štovanjem, jer se znalo, da su baš zbog čašćenja tog 
šešira izmoljene mnoge milosti. Lućerski dominikanci g. 

1687. svjedoče, da se štovanje tog šešira tako raširilo, 
te se svim bolesnicima nosio kroz grad sa svijećama. 

U starom časoslovu bl. Augustina spominju se različna 
čudesa, za koja se vjerovalo, da su se dogodila po zago- 
voru bl. Augustina, 

Najviše se pripovijedaju čudesna ozdravljenja. Neki 
Paskal de Kvarato izbavljen je po blaženikovoj zaštiti 
iz očite smrtne pogibli. Njegovom pomoći ozdravili su 
.mnogi, koji su bolovali od groznice, koji su mučeni od 
đavla, nijemi, gluhi; slijepi, padavičari, uzeti te drugi 
različni bolesnici. ' 

Novijim čudesima smatraju se ona, koja su se dogo- 
dila u 17. stoljeću. Njih nabraja pisac Ferrarius. Godine 
1646. stanovnici su grada Lučere izmolili po Augustino- 
vom zagovoru čudesnu kišu. Godine 1611. opsjelo je 
osam zlih duhova neku ženu, pa je oslobođena njih bla- 
ženikovom pomoći. Godine 1615. pao je neki seljak u 
vodu te se skoro utopio, ali ga je blaženik spasio.st 


ZAKLJUČAK 


BI. Augustin se rodio u Hrvatskoj. Tu je dvadesetak 
godina djelovao kao biskup u Zagrebu. Brinuo se za sve- 
ćenički podmladak i službu Božju u stolnoj crkvi. Revno 
je propovijedao riječ Božju i svojim krjeposnim životom 
davao dobar primjer drugima. Brinuo se za crkvenu imo- 
vinu, branio ju je od pljačkaša i rado dijelio milostinju. 
Iako je bio svet biskup, ipak je imao mnogo neprijatelja, 
koji su mu nesamo otimali imovinu, nego su ga i kleve- 
tali. Papa i kralj uzimali su ga u zaštitu, ali je sve bilo 
badava. Pljačkaši su i dalje pljačkali crkvenu imovinu. 
Biskup Kažotić otišao je konačno u maleni i daleki tali- 

janski grad Lučeru, gdje je biskupovao tek godinu dana. 

Ondje je umro i ostavio svoje kosti. Talijanski ga “je 

narod štovao za života i iza smrti, osjetio je korist nje- 

gova zagovora kod Boga i tražio, da ga smije me na 
oltaru, i u tome je uspio. 

Hrvatski plemići i građani na početku 13. "Stoljeća 
trebali bi se postidjeti, jer nisu znali cijeniti svoga veli- 
koga čovjeka. O njima i biskupu Augustinu moglo bi 
se reći: K svojima dođe, a svoji ga ne primiše! 

Što su naši stari propustili i pokvarili, naša je duž- 
nost, da nadoknadimo i popravimo. Treba da bl. Augu- 
stina Kažotića svuda što više štujemo. On je bio jedini 
hrvatski biskup, kojega je Crkva podigla na čast oltara. 
A što je bio“baš biskup u hrvatskom glavnom gradu, to 
je za nas Hrvate još veće odlikovanje od Boga. Bl. Augu- 
stin Kažotić je najstariji hrvatski blaženik, jer je živio 
prije sviju ostalih hrvatskih blaženika. K tomu je on. 
prvi, kojega je Crkva proglasila blaženim. On je prvi od 
svetih Hrvata, komu su se u čast postavljali kipovi i slike 
po crkvama, i prvi, komu je u čast sagrađena crkva (g. 
1818. u Lupoglavu). 

Odkad je preuzv. g. dr. Alojzije Stepinac g. 1934. 
postao zagrebačkim nadbiskupom, širi se njegovim nasto- 
ianjem sve jače štovanje sviju hrvatskih blaženika. Nji- 
ma u čast osnivaju se župe i grade crkve. Godine .1939. 
poveo je nadbiskup Stepinac i prvo hođočašće na grob 
bl. Augustina Kažotića u Lučeru. Bilo je to u stuđdenomu 
te godine, kad su hrvatski biskupi poveli hodočašće u 
Rim, da zamole Sv. Oca Papu Pija XIL, da bi proglasio 
bi. Nikolu Tavilića, jeruzalemskog mučenika, prvim hr- 
vatskim Svecem. Iz Rima pošao je hrvatski metropolita 
dr, Alojzije Stepinac s kojih stotinu hodočasnika u južnu 

Italiju u grad Lućeru. Cijeli je grad svečano dočekao 
nasljednika bl. Augustina Kažotića na zagrebačkoj nad- 
biskupskoj stolici i hrvatske hodočasnike, Crkvene i svje- 
 otovne vlasti grada Lućere došle su, da dočekaju i po- 
zdrave hrvatske hodočasnike, te su ih uz zvonjavu ecrkve- 
nih zvona uvele u grad i u stolnu crkvu, gdje leži tijelo 
bl. Augustina Kažotića, Na oltaru, pod kojim počiva taj 
sveti zagrebački biskup, odslužio je sadašnji. zagre- 
bački nadbiskup sv. misu, kod koje su hodočasnici po- 
božno pristupili k sv. pričesti. Zatim je nadbiskup Ste- 
pinac svakom hodočasniku podijelio blagoslov s biskup- 
skim šeširom bl. Augustina Kažotića. Iza sv. mise poka- 
zani su hodočasnicima svi spomen-predmeti, koji podsje- 
ćaju na bl. Augustina Kažotića i koji se čuvaju u lućer- 
skoj stolnoj crkvi. Među ostalim je tu i talijanskim je- 
zikom napisani životopis bl. Augustina Kažotića iz god. 
1715., pa zričito piše, da je sveti biskup bio Hrvat." 
Tako je eto prvi put došlo do toga, da je jedno hrvat- 
sko hodočašće pošlo na grob bl. Augustina Kažotića. .I 
više puta će odgađa biti. Zagreb dobiva po odlući nad- 
biskupa dra Stepinca i župnu crkvu bl. Augustina Kažo- 
tića. Već danas ima i trg s imenom tog svetog zagrebač- 
kog biskupa. U prvostolnoj crkvi zagrebačkoj bio je nekad 
oltar u čast bl. Augustina Kažotića, pa će biti iznova po- 
stavljen. I u crkvu bl. Marka Križevčanina dolazi oltar 
bl. Augustina (i sviju ostalih hrvatskih blaženika). I po 
drugim će crkvama, biti slike i kipovi svetog hrvatskog 
. biskupa, kojega treba da svi mi Hrvati na poseban način 
štujemo i da mu u svojim molitvama preporučujemo sebe 
i svoju domovinu. Njegovo štovanje sigurno će donijeti 
hrvatskom narodu mnogo duhovnih i vremenitih dobara. 


a 
S odobrenjem duhovne oblasti nadbiskupije zagrebačke. 
a Br. 13.388«1942, ; 

Svaki Hrvat katolik onabsa da bude član 


LIGE , 
BL. NIKOLE TAVILIĆA 


Osnovana je 14. studenoga 1942., da se pod _za- 
štitu tog Apostola Hrvatske stave svi Hrvati, 
cijeli hrvatski narod, čitava Hrvatska u ova teška 
vremena te da izmolimo od Boga što skorije 
. njegovo proglašenje za prvog hrvatskog Sveca, 
Clanarina je samo 1 Kunu jedamput zauvijek 


Tko sa upiše, dobiva na spomen sličicu, 
Upisivanje je kod svakog župnog ureda, 

LIGA BL. NIKOLE TAVILIĆA, ZAGREB, TRENKOVA UL. 1 

tissimum ecclesiastica (Zagrabiae 1892.) 391. J. Butura e, 
Župe arhiđakonata Since u XVIII. vijeku u »Croatia Sacra« 
1. (Zagreb 1931,) 224. — s1 Acta sanctorum, 0. c. 


II. (Zagreb 1931.) 224. — s Acta sanctorum, 0. 6. — 5* Da- 
nica kalendar 1940. 


Bilješka. U »Katoličkome Listu« g. 1940. br. 48., 44. i 
46. napisao je pisac ove knjižice raspravu »Bl. Augustin 
Kažotić«. U toj su raspravi spomenuta i pretresena neka 
pitanja iz života i rada biskupa Kažotića, koja ovdje nisu 
mogla biti obrađena. Popis izvora i književnosti donosimo 
i ovdje zato, jer je biskup Augustin Kažotić dosada kod nas 
xrivo prikazivan. Ovo je prva knjižica, koja o njemu daje 
točnu i podpunu sliku. 
om 

SLIKE BL. NIKOLE TAVILIĆA 


79 em visoka u bojama na kartonu Kn _160.— 
I om visoka uljena na platnu Kn 1800.— 


Dobivaju se kod Lige bl. Nikote Tavilića u Zagrebu 


